АҞӘА, абҵара 24– Sputnik, Бадраҟ Аҩӡба. Ареспубликатә унитартә наплакы "Амшынеиқәафымцамч" абҵара 16-23 рыҩныҵҟала 85 маининг ферма русура ааннакылеит ҳәа Sputnik иазаанацҳаит анаплакы апресс-маҵзура.
Ари аамҭала афымцамч иаҿыхын 46 265 киловатт згоз, закәаншьаҭада аҳақәа ирҿаԥшьыз ахархәагақәа.
Гагра араион - 7380 киловатт, Гәдоуҭа араион – 4450 киловатт, Аҟәа араион – 4550 киловатт, Аҟәа ақалақь – 7160 киловатт, Гәылрыԥшь араион – 5605 киловатт, Очамчыра араион– 8420 киловатт, Тҟәарчал араион – 7900 киловатт, Гал араион– 800 киловатт.
Апарламент аилатәараҿы "Амшынеиқәафымцамч" аиҳабы Михаил Логәуа иазгәеиҭеит амаинерцәа русура 2021 шықәса лаҵарамзанӡа, ЕгрыГЕС аремонтқәа хыркәшахаанӡа иаанкылатәуп ҳәа.
Ашәахьа, абҵара 23 рзы Аԥсны Апарламент аилатәараҿы ақәҵара аднакылеит, уи инақәыршәан Аминистрцәа реилазаара иабжьган ЕгрыГЕС аремонт иалгаанӡа амаининг ахархәара азин ԥкызарц.
Аԥсны иахьаҵанакуа аамҭа-аамҭала афымцалашара арцәара иалагеит абҵара 15 инаркны. Усҟан алашара дырцәалон уахыки-ҽнаки рыла хынтә. Абҵара 21 инаркны Аԥсны иахьаҵанакуа афымцалашара арцәара аграфик дыркьаҿуа иалагеит. Уи инақәыршәаны афымцалашара дырцәалоит уахыки-ҽнаки рыла ҩынтә ҩба-ҩба сааҭ.
Иара убас шәаԥхьар ҟалоит:
- Табаӷәуа амаинингтә фермақәа русуразы: уаҩҵас аус дырузар, афымцамч шьақәдыргылон
-
Аҳәба амаинингтә фермақәа ралкаара азы: ари аус аҟны ауагьы -аҭынхагьы дҟамлароуп
-
Жәымзы рыҩныҵҟа Аԥсныҟа иааргахьеит 43 нызқь ак амаинингтә хархәагақәа